**Κρατικά Λογοτεχνικά Βραβεία 2020: Ανακοινώθηκαν οι μεγάλοι νικητές**

**Τη λίστα των νικητών των Κρατικών Λογοτεχνικών Βραβείων 2020, που αφορά τη βιβλιοπαραγωγή του 2019, ανακοίνωσε σήμερα το Υπουργείο Πολιτισμού και Αθλητισμού, με το Μεγάλο Βραβείο Γραμμάτων να απονέμεται στην Τζένη Μαστοράκη.**

Ειδικότερα, τα Βραβεία έχουν ως ακολούθως:

Το Μεγάλο Βραβείο Γραμμάτων για το έτος 2020 απονέμεται στην **Τζένη Μαστοράκη** για τη συνολική της προσφορά στα Γράμματα.

ΙΙ. Κρατικά Βραβεία Λογοτεχνίας 2020

* Το Κρατικό Βραβείο Μυθιστορήματος 2020 απονέμεται κατά πλειοψηφία στον Ηλία Μαγκλίνη για το έργο του [*«Είμαι όσα έχω ξεχάσει»*](https://www.metaixmio.gr/el/products/%CE%B5%CE%B9%CE%BC%CE%B1%CE%B9-%CE%BF%CE%BB%CE%B1-%CE%BF%CF%83%CE%B1-%CE%B5%CF%87%CF%89-%CE%BE%CE%B5%CF%87%CE%B1%CF%83%CE%B5%CE%B9). Μια αληθινή ιστορία, εκδόσεις Μεταίχμιο.
* Το Κρατικό Βραβείο Διηγήματος – Νουβέλας 2020 απονέμεται κατά πλειοψηφία εξ ημισείας στον Αχιλλέα ΙΙΙ για το έργο του *«Παραχαράκτης»*, [εκδόσεις Νεφέλη](https://nefeli.fairead.net/nefeli-home), και στον Μιχάλη Μακρόπουλο για το έργο του [*«Μαύρο νερό»*](https://kichli.com/book/mavro-nero/), εκδόσεις Κίχλη.
* Το Κρατικό Βραβείο Ποίησης 2020 απονέμεται κατά πλειοψηφία στον Γιάννη Αντιόχου για το έργο του [*«Αυτός, ο κάτω ουρανός»*](https://ikarosbooks.gr/863-aytos-o-kato-oyranos.html), εκδόσεις Ίκαρος.

ΙΙΙ. Κρατικά Βραβεία Δοκιμίου – Μαρτυρίας 2020

* Το Κρατικό Βραβείο Δοκιμίου – Κριτικής 2020 απονέμεται ομόφωνα στον Κώστα Ιωαννίδη για το έργο του *«Μία “υπερόχως νόθος” τέχνη: ποιητικές της φωτογραφίας. Τέλη 19ου – αρχές 20ου αιώνα»*, [εκδόσεις Futura](https://futurabooks.wordpress.com/).
* Το Κρατικό Βραβείο Μαρτυρίας – Bιογραφίας – Χρονικού – Ταξιδιωτικής Λογοτεχνίας 2020 απονέμεται κατά πλειοψηφία στον Κωνσταντίνο Πουλή για το έργο του *«Απ’ το αλέτρι στο smartphone. Συζητήσεις με τον πατέρα μου»*, [εκδόσεις Μελάνι](https://www.facebook.com/melanibooks/).

IV. **Το Κρατικό Βραβείο Πρωτοεμφανιζόμενου Συγγραφέα 2020** απονέμεται κατά πλειοψηφία εξ ημισείας στην Ηλέκτρα Λαζάρ για το έργο της [*«Άγια νήπια»*](http://www.aparsis.gr/%CE%B1%CE%B3%CE%B9%CE%B1-%CE%BD%CE%B7%CF%80%CE%B9%CE%B1), εκδόσεις Άπαρσις, και στον Μιχάλη Μαλανδράκη για το έργο του *«Patriot»*, [εκδόσεις Πόλις](https://www.facebook.com/ekdoseis.polis/).

Zdroj: [www.monopoli.gr](http://www.monopoli.gr) (upraveno), dostupné z: https://www.monopoli.gr/2021/07/21/books/494386/kratika-logotexnika-vraveia-2020-anakoinothikan-oi-megaloi-nikites/